open-index/open-wikipedia-markdown huggingface dataset:
Μπίρατς (περιοχή)

Το **Μπίρατς **(Σερβικά Κυριλλικά: Бирач) είναι μια περιοχή της ανατολικής Βοσνίας και Ερζεγοβίνης. Αποτελείται από τους δήμους Μιλίτσι, Βλασένιτσα, Σρεμπρένιτσα, Μπράτουνατς, Ζβόρνικ και Σεκοβίτσι.

## Ιστορία

### Γιουγκοσλαβία
Τον Νοέμβριο του 1990, διεξήχθησαν οι πρώτες πολυκομματικές εκλογές στη Βοσνία και Ερζεγοβίνη μετά τον Β΄ Παγκόσμιο Πόλεμο. Το κύριο στοιχείο της πολιτικής πλατφόρμας του SDS ήταν ο στόχος της ενοποίησης των Σέρβων σε ένα κοινό κράτος. Οι Σέρβοι της Βοσνίας άρχισαν να οργανώνουν επίσημες περιφερειακές ενώσεις, γνωστές ως "Ενώσεις Δήμων και κοινοτήτων", μια μορφή διοικητικής διαίρεσης, που παρεχόταν κάτω από το Γιουγκοσλαβικό συνταγματικό καθεστώς του 1974. Αυτές οι ενώσεις, ήταν το πρώτο βήμα για την εγκαθίδρυση ξεχωριστών κυβερνητικών σωμάτων για τους Σερβοβόσνιους στη Βοσνία και Ερζεγοβίνη. 

Τον Σεπτέμβριο του 1991, οι Ενώσεις των Δήμων μετατράπηκαν σε Σερβικές Αυτόνομες Περιφέρειες (ΣΑΠ). Στις 9 Νοεμβρίου 1991 το Μπίρατς χαρακτηρίστηκε ως Σερβική Αυτόνομη Περιφέρεια.  Δώδεκα μέρες αργότερα, στις 21 Νοεμβρίου, το Βοσνιακό Σερβικό Συμβούλιο ίδρυσε το Μπίρατς ως μία Σερβική Αυτόνομη Περιφέρεια, και το συγχώνευσε με την περιφέρεια της Ρομάνιγια, για να σχηματιστεί η Σερβική Αυτόνομη Περιφέρεια της Ρομάνιγια-Μπίρατς.

Στις 9 Ιανουαρίου του 1992, η Σερβοβοσνιακή συνέλευση ενέκρινε μια δήλωση για την ανακήρυξη της Σερβικής Δημοκρατίας της Βοσνίας και Ερζεγοβίνης. Στις 28 Φεβρουαρίου 1992, το Σύνταγμα της Σερβικής Δημοκρατίας της Βοσνίας και Ερζεγοβίνης δήλωσε ότι στο έδαφος της Σερβικής Δημοκρατίας περιλαμβάνονταν "οι επικράτειες των Σερβικών Αυτόνομων Περιφερειών και Επαρχιών και όλες οι άλλες Σερβικές οντότητες στη Βοσνία και Ερζεγοβίνη" και ότι αποτελεί μέρος της Σοσιαλιστικής Ομοσπονδιακής Δημοκρατίας της Γιουγκοσλαβίας. Στις 12 Αυγούστου του 1992, η Σερβική Δημοκρατία της Βοσνίας και Ερζεγοβίνης, άλλαξε το όνομά της σε Σερβική Δημοκρατία. Η Σερβική Αυτόνομη Περιφέρεια Ρομάνιγια-Μπίρατς έγινε μέρος της Σερβικής Δημοκρατίας της Βοσνίας.

## Παραπομπές


## Πηγές
* М. Филиповић, Град и предео Бирач, Југословенски историјски часопис 1939
Κατηγορία:Ιστορικές περιοχές της Βοσνίας και Ερζεγοβίνης
Πολ ντε Μπόρμαν

Ο **Πολ ντε Μπόρμαν** (*[[γαλλικά]] : Paul de Borman*, 1 Δεκεμβρίου 1879 - 21 Απριλίου 1948) ήταν Βέλγος αθλητής της αντισφαίρισης. Θεωρείται πρωτοπόρος της βελγικής αντισφαίρισης. Από το 1946 έως το 1947 ήταν πρόεδρος της Διεθνούς Ομοσπονδίας Τένις.

Ο Μπόρμαν ήταν από τα ιδρυτικά μέλη του συλόγου "Ρόαγιαλ Λέοπολντ Κλαμπ" των Βρυξελλών το 1898 και αργότερα χρημάτισε και πρόεδρος του. Μεταξύ 1904 και 1919 έπαιξε σε δέκα διοργανώσεις για τη Βελγική ομάδα του κυπέλλου Ντέιβις όπου μαζί της έπαιξε  στον τελικό του 1904 εναντίον της Βρετανικής ομάδας. Την ίδια χρονιά έφθασε στον ημιτελικό του πρωταθλήματος Γουίμπλεντον του 1904. Το 1903 κέρδισε το διεθνές τουρνουά της Οστάνδης, κερδίζοντας τον Αμερικανό Κλάρενς Χόμπαρτ στον τελικό.

Στο Βελγικό πρωτάθλημα ήταν πρώτος στο απλό τις χρονιές 1898, 1899, 1900, 1902, 1903, 1904, 1905, 1911 και το 1912, στο διπλό αντρών το 1900. Στο διπλό μεικτό ήταν τις χρονιές 1904 και το 1905.

Από το 1920 το βραβείο για το κατώτερο πρωτάθλημα του Βελγίου, Β΄κατηγορία, ονομάζεται Κύπελλο Μπόρμαν. Το γήπεδο του Λέοπολντ κλαμπ, που χτίστηκε το 1952, φέρει επίσης το όνομά του.

Το 1907 ο Πολ ντε Μπόρμαν παντρεύτηκε την Αν ντε Σελιέρς ντε Μορανβίλ που συμμετείχε στους Ολυμπιακούς Αγώνες του 1920 και του 1924.  Τα παιδιά τους Ζενεβιέβ (1908), Λέοπολντ ( 1909) και Μιριάμ (1915) έγιναν επίσης Βέλγοι πρωταθλητές της αντισφαίρισης

## Παραπομπές


Κατηγορία:Βέλγοι αθλητές της αντισφαίρισης
Κατηγορία:Ρόγιαλ Λέοπολντ κλαμπ Βρυξελλών
Rabbids Invasion

Το ***Rabbids Invasion*** είναι μια σειρά κινουμένων σχεδίων.

## Δημιουργία - μετάδοση
Το Rabbids Invasion είναι μια γαλλική / αμερικανική σειρά που δημιουργήθηκε στις 3 Αυγούστου του 2013 από το Nickelodeon.

Η σειρά άρχισε από το Nictoons στα τέλη της δεύτερης σεζόν του 2015. Στην Ελλάδα ξεκίνησε στις 5 Μαΐου 2014.

## Ιστορία

Είναι χαζά κουνέλια που πειράζουν το ένα το άλλο, κάνουν χαζά πράγματα, όπως να τρώνε σάπια φαγητά και να κάνουν πράγματα που βάζουν όλο τον κόσμο σε μπελάδες.

Γίνονται πειράματα σε κουνέλια από ανθρώπους επιστήμονες. Τα κουνέλια κυκλοφορούν ελεύθερα παντού. Οι άνθρωποι σχεδόν δεν τους δίνουν σημασία σαν να μην υπάρχουν, εκτός εκτός από τους επιστήμονες και δύο παιδιά. Έχουν εμμονή με το φεγγάρι.

## Χαρακτήρες
Κουνέλια, άνθρωποι, ζώα.

## Παραπομπές


## Εξωτερικοί σύνδεσμοι
*http://www.nickelodeon.gr/seires/rabbids-invasion 

Κατηγορία:Σειρές του Nickelodeon
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Γαλλικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές κινουμένων σχεδίων
Κατηγορία:Τηλεοπτικά προγράμματα που έγιναν ταινίες
Ο Μπλέιζ και οι Φίλοι του

Το  ***Blaze and the Monster Machines***  είναι  τηλεοπτική σειρά κινουμένων σχεδίων.

## Πληροφορίες

Ο Blaze και ο Aj τρέχουν σε αγώνες αυτοκίνητων όμως ο Crusher τους καθυστερεί και τους σαμποτάρει  αλλά αυτοί νικούν. Στην πόλη υπάρχουν μόνο δυο άνθρωποι ο Aj και η Gabby . Όλοι σε αυτή την πόλη είναι ζωντανά  φορτηγά-θηρία .Όταν ένα φορτηγό-θηρίο χαλάσει τότε η Gabby το φτιάχνει .  

## Χαρακτήρες
Οι ήρωες είναι οι: 
* Crusher
* Pickle
* Gabby
* Darington
* Stripes
* Starla
* Zeg
* Aj
* Blaze

## Προβολή

Η σειρά ξεκίνησε το 2014-2016

## Παραπομπές


Κατηγορία:Τηλεοπτικές σειρές κινουμένων σχεδίων
Κλάραμπελ

Η **Κλάραμπελ** είναι χαρακτήρας κινουμένων σχεδίων που δημιουργήθηκε από τον Ουμπ Άιγουερκς.

## Εμφάνιση

Είναι ανθρωπόμορφη αγελάδα και συνήθως φοράει: πράσινο φιόγκο, κόκκινη μπλούζα, πράσινη φούστα και κίτρινα γοβάκια. Κάποιες φορές, όμως, έχει εμφανιστεί με ενδυμασία διαφορετικών χρωμάτων.

## Ιστορία
Πρώτα εμφανίστηκε στην ταινία του Μίκυ Μάους *[[Plane Crazy]]*, με πρεμιέρα στις 17 Μαρτίου 1929. Συνολικά, έπαιξε ως επί το πλείστον ρόλους πρωταγωνιστικούς ή κάποιες φορές έκτακτων εμφανίσεων, αλλά ποτέ ηγετικούς, στις 30+ ταινίες στις οποίες εμφανίστηκε, και ο χαρακτήρας της δεν ήταν ποτέ τόσο πλήρως ανεπτυγμένος όσο κάποιοι άλλοι πρωταγωνιστές. Παρά τις συχνές εμφανίσεις της, η Κλάραμπελ ποτέ δεν έγινε ηγετική πρωταγωνίστρια σε ταινία της Αμερικής. Στην Ευρώπη, ωστόσο, της δόθηκε βασικός ρόλος σε κόμικς από τους Ιταλούς της Disney. Έχει εμφανιστεί και σε βιντεοπαιχνίδια.

## Χαρακτήρας
Της αρέσει να κουτσομπολεύει με τις φίλες της, είναι αφηρημένη, πιο μοντέρνα από τη Μίνι και τον Μίκυ και τιμά τους φίλους της. Απολαμβάνει να προγραμματίζει γιορτές, γάμους, και πάει για ψώνια με τις φίλες της.

## Ταινίες
# 1928 - *[[Steamboat Willie]]*
# 1929 - *[[Plane Crazy]]*
# 1929 - *[[The Plow Boy]]*
# 1929 - *Mickey's Choo-Choo*
# 1929 - *[[The Karnival Kid]]*
# 1930 - The Barnyard Concert
# 1930 - *The Shindig*
# 1930 - *[[The Chain Gang]]*
# 1930 - *Pioneer Days*
# 1931 - *[[The Birthday Party (film)|The Birthday Party]]*
# 1931 - *[[Mother Goose Melodies]]*
# 1931 - *[[Blue Rhythm]]*
# 1931 - *The Barnyard Broadcast*
# 1931 - *The Beach Party*
# 1932 - *The Mad Dog*
# 1932 - *Barnyard Olympics*
# 1932 - *[[Mickey's Revue]]*
# 1932 - *[[Mickey's Nightmare]]*
# 1932 - *[[The Whoopee Party]]*
# 1932 - *Touchdown Mickey*
# 1932 - *[[Parade of the Award Nominees]]*
# 1933 - *[[Mickey's Mellerdrammer]]*
# 1933 - *[[Ye Olden Days]]*
# 1933 - *[[Mickey's Gala Premiere]]*
# 1934 - *[[Camping Out (film)|Camping Out]]*
# 1934 - *[[Orphan's Benefit]]*
# 1935 - *[[The Band Concert]]*
# 1935 - *[[On Ice (film)|On Ice]]*
# 1935 - *[[Mickey's Fire Brigade]]*
# 1936 - *Mickey's Grand Opera*
# 1936 - *[[Mickey's Polo Team]]*
# 1937 - *[[Mickey's Amateurs]]*
# 1941 - *[[Orphan's Benefit]]* (remake)
# 1942 - *[[Mickey's Birthday Party]]*
# 1942 - *[[Symphony Hour]]*
# 1983 - *[[Mickey's Christmas Carol]]*
# 1988 - *[[Who Framed Roger Rabbit]]*
# 1990 - *[[Roller Coaster Rabbit]]*
# 1993 - *[[Bonkers (TV series)|Bonkers]]* (Stork Exchange/Rubber Room Song (Casabonkers))
# 1990 - *[[The Prince and the Pauper (1990 film)|The Prince and the Pauper]]*
# 2001 - *[[Disney's House of Mouse]]*
# 2004 - *[[Mickey, Donald, Goofy: The Three Musketeers]]*
# 2006 - *[[Mickey Mouse Clubhouse]]*
# 2013 - *[[Get a Horse!]]*
# 2015 - *¡Felíz Cumpleaños!*
# 2016 - *No Reservations*

## Δείτε επίσης
* Γκούφυ
* Οράτιος Χαλινάρης

## Παραπομπές


Κατηγορία:Χαρακτήρες κινουμένων σχεδίων
Κατηγορία:Χαρακτήρες κόμικς που δημιουργήθηκαν το 1930
Γούντι ο Tρυποκάρυδος

Ο **Γούντι ο Τρυποκάρυδος** είναι χαρακτήρας κινούμενων σχεδίων.

## Ιστορία

Ο Γούντι πρωταγωνίστησε σε πολλές ταινίες και είναι από τα μεγάλα ονόματα των κινουμένων σχεδίων. Γνώρισε νέα δόξα τη δεκαετία ***The Woody Woodpecker Show***.

## Περιγραφή
Έχει κόκκινα μαλλιά, μπλε φτέρωμα, μαύρη ουρά, είναι γρήγορος, έχει άσπρα χέρια, κίτρινο ράμφος και κίτρινα πόδια.  

## Χαρακτήρας
Είναι σκανδαλιάρης, ζει σε δεντρόσπιτο, τρυπάει και σπάει δέντρα, είναι επιθετικός και κάνει πλάκες. Αρκετές φορές δέχεται και ενοχλήσεις και προσπαθεί να βρει το δίκιο του. Έχει χαρακτηριστικό γέλιο όταν είναι σκανδαλιάρης.

## Ταινίες
Από το 1940 ως το 1972 δημιουργήθηκαν 202 ταινίες του Γούντι. 

## Δημιουργοί
* Ουόλτερ Λαντζ
* Μπεν Χάρνταγουεϊ

## Φωνές Μεταγλώττισης
* Ζέττα Πασπαράκη (1997)
* Γιάννης Καλαντζόπουλος (2000)
* Εμμανουέλα Αλεξίου (2000)
* Σταύρος Μαυρίδης (2004-2005)
* Δημήτρης Μάριζας (2006-2007, 2024)
* Μαρία Ζήση (2015)

## Παραπομπές



Κατηγορία:Χαρακτήρες κινουμένων σχεδίων
Κατηγορία:Universal Pictures franchises
Little Charmers

Οι **Lttle charmers** είναι τηλεοπτική σειρά κινουμένων σχεδίων.

## Περιγραφή χαρακτήρων
Οι χαρακτήρες της τηλεοπτικής σειράς έχουν τα ακόλουθα χαρακτηριστικά:

**Χέιζελ**: μωβ φόρεμα, ροζ μαλλιά, μωβ μάτια, μωβ γατάκι, μωβ καπέλο και ροζ παπούτσια.

**Λάβεντερ**: μπλε φόρεμα, καφέ μαλλιά, καφέ μάτια, μπλε δρακάκι, μπλε καπέλο και μπλε παπούτσια.

**Πόζη**: ροζ φόρεμα, ξανθά μαλλιά, μπλε μάτια, ροζ κουκουβάγια, λουλούδι στα μαλλιά και ροζ παπούτσια.

## Ιστορία

Είναι όμορφες, έξυπνες, διασκεδαστικές και χαρούμενες μαγισούλες. Παίζουν παιχνίδια, πάνε σε μαγικό σχολείο, τρώνε συνεχώς παγωτό βατόμουρο, φράουλα, σοκολάτα, φτιάχνουν φίλτρα, τρώνε κεκάκια  από τη Μαγικοτάτη, παίζουν με τα ζωάκια τους, αγαπούν την μαγική λέσχη, παίρνουν μέρος σε αγώνες μαγείας ραβδιών  και τρεξίματος σκουπόξυλων. Κάνουν μπάνιο στη μαγική λίμνη, παιζουν με τους βατράχους πιο πολύ παρέα κάνουν με τον βασιλιά των βατράχων, πηγαίνουν στο λαμπερό βουνό, παίζουν με τις πεταλούδες και επισκέπτονται τις μικρές νεραϊδούλες. Μία από τις πρωταγωνίστριες, η Πόζη, έχει έναν μεγάλο αδερφό.

## Μετάδοση
Οι Little Charmers έκαναν πρεμιέρα στο Nick Jr. στην Αυστραλία και τη Νέα Ζηλανδία στις 4 Μαΐου 2015 στον Nick Jr. , στο Ηνωμένο Βασίλειο στις 22 Ιουνίου, στον Nick Jr. στη Νοτιοανατολική Ασία στις 6 Ιουλίου και στο 3Kids στην Ιρλανδία στις 27 Ιουνίου 2016.

## Προϊόντα
Έγιναν 14 διαφορετικά παιχνίδια με βάση τη σειρά. Επίσης έγινε παραγωγή σε κλινοσκεπάσματα, τούρτες, αποκριάτικα κοστούμια και άλλα προϊόντα.

## Παραπομπές


## Εξωτερικοί σύνδεσμοι
*http://www.nickelodeon.gr/seires/little-charmers 



Κατηγορία:Τηλεοπτικές σειρές κινουμένων σχεδίων
Διοργανώσεις Ε.Π.Σ. Μεσσηνίας 2016–17

Για την **περίοδο 2016–17**, η Ένωση Ποδοσφαιρικών Σωματείων Μεσσηνίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μεσσηνίας.

Η πρωταθλήτρια της Α΄ κατηγορίας της ΕΠΣ Μεσσηνίας κερδίζει την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Μεσσηνίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Μεσσηνίας είναι η εξής:
* Α΄ Κατηγορία
* Α1 Κατηγορία
* Β΄ Κατηγορία (2 Όμιλοι)
* Γ΄ Κατηγορία 
### Α΄ Κατηγορία
Στην Α΄ Κατηγορία συμμετέχουν 16 σύλλογοι,  οι δυο τελευταίες ομάδες υποβιβάζονται στην Α1 ΕΠΣΜ. Εάν υποβιβαστεί από τη Γ΄ Εθνική ομάδα μέλος της ένωσης (Τσικλητήρας Πύλου) θα υποβιβαστεί στην Α1 και 3ος σύλλογος.

### Α1 Κατηγορία
14 σύλλογοι συμμετείχαν στην Α1 ΕΠΣΜ 2016-17. Οι τρεις πρώτες της τελικής κατάταξης κέρδισαν την άνοδο στην κορυφαία κατηγορία και οι δυο τελευταίες υποβιβάζονται στη Β΄ ΕΠΣΜ. 

 
Πηγή: ΕΠΣ Μεσσηνίας

### Β΄ Κατηγορία
Με 25 συλλόγους σε 2 ομίλους διεξήχθη η Β΄ Κατηγορία, καθώς δε δήλωσε συμμετοχή ο Ατρόμητος Καλαμάτας.
#### 1ος Όμιλος

Πηγή: ΕΠΣ Μεσσηνίας


#### 2ος Όμιλος

Πηγή: ΕΠΣ Μεσσηνίας


### Γ΄ Κατηγορία
Οι 12 σύλλογοι που δήλωσαν συμμετοχή στη Γ΄ Κατηγορία αγωνίστηκαν σε έναν όμιλο. Ο *ΑΟ Χατζή* αποχώρησε πριν την έναρξη των αγώνων. 

Πηγή: ΕΠΣ Μεσσηνίας


## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Μεσσηνίας.

Κυπελλούχος για την περίοδο 2016-17 αναδείχθηκε η ομάδα της Καλαμάτας που επικράτησε στον τελικό της Αναγέννησης Παραλίας.

## Σημειώσεις

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Μεσσηνίας
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Αντόνι Μαρία Αλκοβέ

Ο **Αντόνι Μαρία Αλκοβέ** (Antoni Maria Alcover i Sureda, Σαντασίργα, Μανακό, 1862 - Πάλμα ντε Μαγιόρκα, 1932) ήταν ιερέας, γλωσσολόγος και συγγραφέας από τη Μαγιόρκα. Είναι γνωστός για το πρωτοποριακό λεξικό της καταλανικής γλώσσας *Diccionari català-valencià-balear* που συνέγραψε σε συνεργασία με τον έτερο γλωσσολόγο Φρανσέσκ ντε Μπόρζα Μολ, ένα από τα σημαντικότερα λεξικογραφικά έργα των ρομανικών γλωσσών του 20ού αιώνα.

## Βιογραφία και έργο
Ενταγμένος από νεαρή ηλικία στις εκκλησιαστικές δομές της Μαγιόρκα, σπούδασε θεολογία στη Βαλένθια και εργάστηκε ως καθηγητής ιστορίας στην εκκλησιαστική σχολή της νήσου. Σε σύντομο χρονικό διάστημα ανέπτυξε ένα αξιόλογο έργο συλλογής λαϊκών παραμυθιών των Βαλεαρίδων και με αφορμή αυτό ήρθε σε επαφή με τους κυριότερους ρομανιστές φιλολόγους της εποχής του όπως ο Μενέντεθ Πιδάλ ή ο Μέγερ-Λύμπκε. Ταξίδεψε στις Καταλανικές Χώρες και στην Ευρώπη, έχοντας θέσει ως σκοπό τη συγγραφή ενός λεξικού της καταλανικής γλώσσας που θα ενσωμάτωνε το σύνολο των λέξεων τόσο στη διαχρονία όσο και στη συγχρονία.

Το πρώτο βήμα προς το σκοπό αυτό αποτέλεσε η κυκλοφορία από το 1901 του Περιοδικού Καταλανικού Λεξικού, του πρώτου επιστημονικού φιλολογικού περιοδικού της Ισπανίας. Στο λεξικό συνεργάστηκαν πλήθος πληροφοριοδοτών και ο εκδότης Φρανσέσκ ντε Μπόρζα Μολ. Ο πρώτος τόμος του λεξικού εκδόθηκε σταδιακά μεταξύ 1926 και 1930. Παράλληλα, ο Αντόνι Αλκοβέ είχε οριστεί πρόεδρος του φιλολογικού τομέα του Ινστιτούτου Καταλανικών Μελετών.

Κατά τα άλλα, ο Αλκοβέ θεωρείται ο πατέρας της καταλανικής διαλεκτολογίας και πρωτοπόρος στη μελέτη και την έκδοση των έργων του Ραμόν Λιουλ.

## Παραπομπές


## Εξωτερικοί σύνδεσμοι
* Θεματική ιστοσελίδα αφιερωμένη στον Αντόνι Αλκοβέ
* Οργανισμός Αντόνι Αλκοβέ, θεσμός που προωθεί το έργο του γλωσσολόγου

Κατηγορία:Ισπανοί γλωσσολόγοι
Κατηγορία:Ισπανοί λεξικογράφοι

Κατηγορία:Ισπανοί φιλόλογοι
Κατηγορία:Καταλανική γλώσσα
Πο (Κουνγκ Φου Πάντα)

Ο **Po** είναι χαρακτήρας κινουμένων σχεδίων που έχει τη μορφή πάντα.

## Ιστορία

Το πάντα αυτό είναι ενθουσιώδης και άξιος μαχητής πολεμικών τεχνών. Τον δάσκαλό του τον λένε Σίφου. Έχει την ευκαιρία να μάθει κουνγκ φου και να σώσει την Κοιλάδα της Ειρήνης. Βασικός αντίπαλός του είναι ο Τάι Λανγκ**.** Είναι υιοθετημένος και ο θετός του πατέρας είναι χήνα. Πριν ενταχθεί στην ομάδα αντιμετώπιζε δυσκολίες με λαιμαργία και πάχος και είχε ινδάλματα του, τους υπέροχους 5, με τους οποίους τώρα μάχεται γεννημένος 26 Μαϊου 2004

## Περιγραφή
Είναι ένα ογκώδες γιγάντιο πάντα, ασπρόμαυρο, έχει στρογγυλή ουρά και είναι το πιο μεγαλόσωμο ζώο στην ομάδα του.  

## Προσωπικότητα

Είναι ξένοιαστος και του αρέσουν τα Νούντλς. Είναι φιλικός και αξιαγάπητος με χαμηλή αυτοεκτίμηση. Κάνει ανοησίες και μπλέκει σε μπελάδες. Είναι καλόκαρδος και προσπαθεί να βοηθά τους άλλους.Στο κινεζικό ζώδιο Ειναι Τίγρης/Δίδυμος.

## Ταινίες και σειρές
Η εταιρία της παραγωγής του kung fu panda είναι η DreamWorks. Η ιστορία των ταινιών και των τηλεοπτικών σειρών διαδραματίζεται σε μία φανταστική εκδοχή της Κίνας με πλούσιους ασιατικούς ήχους και μουσική, φυσικά τοπία και αρχιτεκτονικά σκηνικά. Έχει λάβει όσκαρ κινουμένων σχεδίων.

## Δείτε επίσης
* Kung Fu Panda
* Kung Fu Panda 2
* Kung Fu Panda 3
* Kung Fu Panda 4

## Παραπομπές


Κατηγορία:Χαρακτήρες κινουμένων σχεδίων
Κατηγορία:Κουνγκ Φου Πάντα
Οξεπίνιο

σύνδεσμος=https://en.wikipedia.org/wiki/File:Oxepin-benzene_oxide.png|αριστερά|μικρογραφία|Ταυτομερής χημική ισορροπία οξεπίνιου-εποξειδίου του βενζολίου.
Το **οξεπίνιο** (αγγλικά *oxepin*) είναι οργανική ένωση με μοριακό τύπο '''C<sub>6</sub>H<sub>6</sub>O'''. Πιο συγκεκριμένα, είναι ένας ετεροκυκλικός αιθέρας, που δομικά αποτελείται από έναν οξυγονούχο επταμελή δακτύλιο και τρεις (3) διπλούς δεσμούς. Το **οξεπίνιο** είναι η απλούστερη (πλήρως) ακόρεστη οξυγονούχα ετεροκυκλική ένωση με επταμελή δακτύλιο.

Εκτός από τη «μητρική» ένωση, ο όρος «οξεπίνιο» επεκτείνεται και σε μια σειρά «θυγατρικών» παραγώγων, με διάφορους υποκαταστάτες αντί για κάποια (ένα τουλάχιστον) άτομα υδρογόνου του «μητρικού» οξεπινίου. Αυτά τα «θυγατρικά» παράγωγα συχνά ονομάζονται «οξεπίνια».

Υπάρχει μια χημική ισορροπία δεσμικής ταυτομέρειας αυτής της μη αρωματικής ένωσης με το αποκαλούμενο (επ)οξείδιο του βενζολίου, που συστηματικά αντιστοιχεί στην ένωση 7-οξα-2,3-δικυκλο[4.1.0]επταδιένιο. Η θέση της σχετική χημικής ισορροπία μπορεί εύκολα να τραπεί υπέρ της μιας ή της άλλης ένωσης, εξαρτώμενη κυρίως από το ποιοι υποκαταστάτες είναι παρόντες.

## Φυσική παρουσία
Μια φυσική πηγή οξεπίνιου μπορεί να βρεθεί σε φυτά του γένους *Montanoa* της οικογένειας *[[Σύνθετα]]*. «Θυγατρικά» οξεπίνια, όπως το βενζοξεπίνιο, η καλόνη, η οξετορόνη ή τα διβενζοδιοξεπίνια, ονομάζονται δεψιδόνες, και βρίσκονται στα φυτά του γένους γαρκινία.*

== Παραγωγή ==
Το οξεπίνιο μπορεί να παραχθεί με [[χημική αντίδραση]] ανάμεσα στο 4,5-διβρωμο-1,2-εποξυκυκλοεξάνιο και μιας [[βάση]]ς. Είναι μια [[αντίδραση απόσπασης]]. Ο *Gillard et al.'' χρησιμοποίησε 1,8-διαζα-7-δικυκλο[5.4.0]ενδεκαδιένιο (DBU) ως βάση για τέτοια αντίδραση:
κέντρο|χωρίς-πλαίσιο

## Αναφορές


Κατηγορία:C6
Κατηγορία:Ετεροκυκλικοί αιθέρες
Θωμάς Λαναράς

Ο **Θωμάς Λαναράς** (Νάουσα Ημαθίας 12 Μαρτίου 1890 - Αθήνα 10 Δεκεμβρίου 1961) ήταν Έλληνας βιομήχανος, ιδιοκτήτης την γνωστής κλωστοϋφαντουργίας Κλωνατέξ. 

## Σύντομο βιογραφικό
Γεννήθηκε στη Νάουσα της Ημαθίας κι ήταν γιος του μεγαλοβιομήχανου Χριστόδουλου Λαναρά. Το 1949 παρέλαβε τα ηνία της κλωστοϋφαντουργίας Κλωνατέξ απ' τον πατέρα του και τα διατήρησε μέχρι το θάνατό του. Ήταν παντρεμένος κι είχε 8 παιδιά, 7 κόρες κι ένα γιο. Πέθανε στις 10 Δεκεμβρίου του 1961 σε ηλικία 71 ετών από καρκίνο. Η μια απ' τις κόρες του, η Μαρία - Αθηνά (Μαρίκα), παντρεύτηκε τον γνωστό Παθολόγο Γεώργιο Δαΐκο χωρίς ν' αποκτήσουν παιδιά.

Κατηγορία:Έλληνες επιχειρηματίες
Κατηγορία:Έλληνες βιομήχανοι
Κατηγορία:Οικογένεια Λαναρά
Haytarma

Το ***Haytarma*** (ή και ***Khaytarma***) (ελεύθερη μετάφραση: Επιστροφή) (πρωτότυπος τίτλος: *Хайтарма*) είναι μία ουκρανική πολεμική δραματική ταινία του 2013, σε σκηνοθεσία Αχτέμ Σεϊτμπλάγιεφ, κατά τη διάρκεια των απελάσεων των Τατάρων της Κριμαίας, το 1944. Το σενάριο γράφτηκε από την Μικόλα Ριμπάλκα, το οποίο βασίστηκε στη ζωή του πιλότου, ήρωα της ΕΣΣΔ, Αμέτ-χαν Σουλτάν. Πρωταγωνιστούν οι Αχτέμ Σεϊτμπλάγιεφ και Ολέκσι Χορμπούνοφ. Η ταινία κυκλοφόρησε στις 18 Οκτωβρίου του 2013, στην Ουκρανία. 

## Παραγωγή
Η παραγωγή της ταινίας ξεκίνησε τον Οκτώβριο του 2012, στην Κριμαία. Το αρχικό μπάτζετ της ταινίας έφτανε το πόσο των 2.5 εκατομμυρίων δολαρίων. Ο Λένουρ Ισλάμ, Ουκρανός ιδιοκτήτης του καναλιού ATR Channel, είχε δώσει το κεφάλαιο. Η μεγαλύτερη δαπάνη έγινε στα σκηνικά και στα ενδυματολογικά. 

Τον Μάρτιο του 2013, κυκλοφόρησε μία ανεπίσημη προβολή της ταινίας. Η επίσημη πρεμιέρα της ταινίας έγινε στις 18 Μαΐου του 2013, στην 69 επέτειο των απελάσεων. Η εγγονή του Σουλτάν, η οποία είναι πρέσβειρα ξένων χορών, δέχτηκε πρόσκληση να παρακολουθήσει την πρεμιέρα.

## Υποδοχή και αντιδράσεις
Η  *Kyiv Post*, έδωσε θετική κριτική στην ταινία, περιγράφοντας την ως «μια ταινία που πρέπει να δουν όλοι όσοι είναι λάτρεις της ιστορίας».  Στη Συμφερόπολη, ο κινηματογράφος Kosmos Cinema, εκτιμούν ότι την ταινία την παρακολούθησαν περίπου έξι χιλιάδες, μόλις την πρώτη εβδομάδα, και περίπου χίλιοι κάθε μέρα, έως και τις 4 Ιουνίου. Τα Kosmos Cinema είχαν στην αρχή δύο οθόνες για την ταινία, όπως εξ αιτίας της αναπάντεχης δημοτικότητάς της πρόσθεσε άλλη μία.  Επίσης, προβλήθηκε και στο Διεθνές Φεστιβάλ Antalya Golden Orange, τον Οκτώβριο του 2013. Η ταινία ήταν προτεινόμενη για να εισαχθεί στην κατηγορία των Όσκαρ για την Καλύτερη Ξενόγλωσση Ταινία, χωρίς όμως να προκριθεί. Αυτή είναι μόλις η τρίτη ουκρανική ταινία που το καταφέρνει.

Ο Ρώσος πρόξενος στη Συμφερούπολη, Βλαντίμιρ Αντρέγεφ, προκάλεσε την κοινή γνώμη με τα σχόλιά του, λέγοντας ότι «το φιλμ διαστρεβλώνει την αλήθεια», αφού δεν αναφέρει καθόλου τη συνεργασία που είχαν οι Τάταροι της Κριμαίας με τη Ναζιστική Γερμανία, κατά τη διάρκεια της Κατοχής στην Ουκρανία. Μέλη της κοινότητας προσβλήθηκαν με το παραπάνω σχόλιο και στις 23 Μαΐου του 2013, περίπου 300 άνθρωποι κάνανε διαμαρτυρία έξω από το προξενείο, απαιτώντας ο Αντριέγεφ να ανακηρυχθεί *[[persona non grata]]*. Παράλληλα το Υπουργείο Εξωτερικών της Ουκρανίας, περιέγραψε τις δηλώσεις του ως ανάρμοστες. Ο Αντρέγιεφ, ωστόσο επέμεινε στις δηλώσεις του. Την επομένη, όμως, το Υπουργείο Εξωτερικών της Ρωσίας, χαρακτήρισε τις δηλώσεις αυτές, ανάρμοστες και ανακριβείς.

## Παραπομπές


## Εξωτερικοί σύνδεσμοι
* Το Haytarma στο IMDb

Κατηγορία:Ταινίες του 2013
Κατηγορία:Ρωσόφωνες ταινίες
Κατηγορία:Ουκρανικές ταινίες
Κατηγορία:Δραματικές ταινίες
H
Αλβανικές βουλευτικές εκλογές 1992

μικρογραφία|Αποτελέσματα ανά περιφέρεια|308x308εσ
μικρογραφία|Έδρες:|300x300εσ
Ο πρώτος γύρος των βουλευτικών εκλογών που διεξήχθησαν στην Αλβανία το 1992 πραγματοποιήθηκε στις 22 Μαρτίου, ενώ ο δεύτερος γύρος που αφορούσε την εκλογή 11 εδρών διεξήχθη στις 29 Μαρτίου. Το αποτέλεσμα έδωσε τη νίκη στο αντιπολιτευόμενο Δημοκρατικό Κόμμα της Αλβανίας, το οποίο κέρδισε 92 από τις 140 έδρες. Μετά τις εκλογές ο Αλεξάντερ Μέξι έγινε Πρωθυπουργός και ο Σαλί Μπερίσα έγινε Πρόεδρος της Δημοκρατίας.

## Αποτελέσματα

## Παραπομπές


1992
Κατηγορία:Εκλογές του 1992
Χαρακτινού Αχαΐας

Το χωριό **Χαρακτινού** είναι παλιός, εγκαταλελειμμένος πλέον οικισμός του Νομού Αχαΐας. Η γεωγραφική περιοχή στην οποία βρισκόταν ανήκει στην Τοπική κοινότητα Κάτω Λουσών του "Καλλικρατικού" Δήμου Καλαβρύτων.

## Διοικητική ιστορία
Αναγνωρίστηκε για πρώτη φορά ως οικισμός το 1835 και προσαρτήθηκε στον τότε Δήμο Σουδενών. Το 1841, με την κατάργηση του Δήμου Σουδενών, εντάχθηκε στον Δήμο Καλαβρύτων. Το 1870, όταν ανασυστάθηκε εκ νέου ο Δήμος Σουδενών, αποτέλεσε και πάλι τμήμα του αλλά μόνο μέχρι το 1897, οπότε και καταργήθηκε. Αναγνωρίστηκε ξανά ως οικισμός το 1920, για να καταργηθεί οριστικά το 1928.

## Βιβλιογραφία
* 

## Εξωτερικοί σύνδεσμοι
*Ε.Ε.Τ.Α.Α. - Διοικητικές μεταβολές οικισμού Χαρακτινού Αχαΐας. eetaa.gr. Ανακτήθηκε: 04/05/2017.

Κατηγορία:Εγκαταλελειμμένα χωριά της περιφερειακής ενότητας Αχαΐας
Κατηγορία:Δήμος Καλαβρύτων
Ιστιαίος ο Μιλήσιος

Ο **Ιστιαίος** ήταν τύραννος της αρχαίας Μιλήτου, ο οποίος έζησε κατά το τέλος του 6ου με αρχές του 5ου αιώνα π.Χ. την περίοδο που βασιλιάς της Περσικής Αυτοκρατορίας ήταν ο Δαρείος Α΄. Υπήρξε ικανότατος ναυτικός και στρατιωτικός και διαδραμάτισε σημαντικό ρόλο κατά τη διάρκεια της Ιωνικής Επανάστασης.

## Βιογραφία
Το 513 π.Χ. μαζί με τους τυραννίδες της Μ. Ασίας συμμετείχε ως σύμμαχος και ως αρχηγός του στόλου των Ιώνων στην εκστρατεία του Δαρείου εναντίον των Σκυθών. Ο Ιστιαίος ήταν αυτός ο οποίος αντιτάχθηκε και τελικά έπεισε τους υπολοίπους Ίωνες να μην καταστρέψουν ολοσχερώς τη γέφυρα του Ίστρου (Δούναβη) και να μην αποκλειστεί έτσι ο περσικός στρατός στη Σκυθία. Για ευχαριστία ο Δαρείος του παραχώρησε στη Θράκη την πόλη Μύρκινο δίπλα στον ποταμό Στρυμώνα, την οποία αποδέχθηκε και άφησε για αντικαταστάτη του στη Μίλητο τον γαμπρό και εξάδερφό του Αρισταγόρα. Όταν όμως άρχισε να οχυρώνει την περιοχή και μετά από καταγγελίες του σατράπη Μεγαβυζου προς τον Δαρείο, ο τελευταίος τον καλεί ως σύμβουλο στην Περσική αυλή στα Σούσα και δεν του επιτρέπει να γυρίσει ούτε στη Μύρκινο ούτε στη Μίλητο.

Όσον αφορά τη στάση του Ιστιαίου τη διάρκεια της Ιωνικής Επανάστασης υπάρχουν αντικρουόμενες απόψεις. Σύμφωνα με τη μια, αναφέρεται ότι υποσχέθηκε στον Πέρση βασιλιά ότι θα επανέφερε την ειρήνη, αλλά οι Μιλήσιοι δεν του επέτρεψαν να επιστρέψει στην πόλη τους. Από την άλλη, ο Ηρόδοτος αναφέρει ότι ο Ιστιαίος ανέλαβε με δική του πρωτοβουλία την καταστολή της επανάστασης, την οποία ο ίδιος είχε προκαλέσει.

Ο Ιστιαίος σύμφωνα με τον Ηρόδοτο (το 493 π.Χ.) αιχμαλωτίστηκε από τον σατράπη Αρταφέρνη, προσωπικό του εχθρό, ο οποίος αφού τον σταύρωσε ταρίχευσε το κεφάλι του και το έστειλε στον Δαρείο.

## Δείτε επίσης
* Ιωνική επανάσταση
* Μίλητος

## Παραπομπές


Κατηγορία:Αρχαίοι Έλληνες τύραννοι
Όσκαρ Λόοριτς

Ο **Όσκαρ Λόοριτς** (εσθονικά: *Oskar Loorits*, 27 Οκτωβρίου/9 Νοεμβρίου 1900 – 12 Δεκεμβρίου 1961) ήταν Εσθονός λαογράφος και ακαδημαϊκός.

## Βιογραφία
Ο Λόοριτς γεννήθηκε το 1900 στον οικισμό Suure-Kõpu της επαρχίας Βίλγιαντι της Εσθονίας, η οποία τότε αποτελούσε κομμάτι της Ρωσικής Αυτοκρατορίας. Ολοκλήρωσε τις εγκύκλιες σπουδές του σε γυμνάσιο της γενέτειράς του και στη συνέχεια εισήχθη στο Πανεπιστήμιο του Τάρτου της - ανεξάρτητης πλέον - Εσθονίας όπου σπούδασε λαογραφία και γλωσσολογία, αποφοιτώντας το 1922.

Τα επόμενα χρόνια πραγματοποίησε εκτεταμένες έρευνες στα παραθαλάσσια λιβονικά χωριά της δυτικής Λετονίας. Αποτέλεσμα αυτών των ερευνών ήταν η έκδοση κατά το 1926 τρίτομου έργου με αντικείμενο τις παραδοσιακές αντιλήψεις των Λιβονών γύρω από θέματα όπως οι τοπικές προλήψεις και δεισιδαιμονίες. Εκείνη την περίοδο, το επιστημονικό ενδιαφέρον του Λόοριτς επικεντρώθηκε σε εξωχριστιανικά στοιχεία (προϊόντα θρησκευτικού συγκρητισμού) της λαϊκής πίστης που εντοπίζονταν σε πτυχές όπως η λατρεία της φύσης και οι διάφορες δοξασίες που σχετίζονταν με τα φυσικά φαινόμενα, τα πνεύματα, τη μεταθανάτια ζωή, τον Διάβολο, τη μαγεία κλπ. Μεταξύ των πορισμάτων του ήταν και τα κοινά στοιχεία που εντόπισε ανάμεσα στη λιβονική και εσθονική λαϊκή θρησκεία, πεδίο που εξελίχθηκε σε προτεραιότητα των μελετών του τα επόμενα χρόνια.

Το 1927 ανέλαβε διευθυντής στον νεοϊδρυθέντα κρατικό οργανισμό των Εσθονικών Λαογραφικών Αρχείων, θέση από την οποία ανέκτησε τη σημαντική λαογραφική συλλογή του Γιάκομπ Χαρτ που φυλασσόταν στο Ελσίνκι. Κατά τη διάρκεια της θητείας του μερίμνησε για την επέκταση των λαογραφικών μελετών και επί των μειονοτήτων της Εσθονίας (Γερμανοί, Ρώσοι, Σουηδοί, Λετονοί, Φινλανδοί, Εβραίοι και Ρομά). Σταδιακά μέσω των αρχειακών ερευνών που πραγματοποίησε, εκδήλωσε ενδιαφέρον και για την εσθονική λαογραφία, εκδίδοντας το 1932 έργο που αποτέλεσε μια περιληπτική εισαγωγή στις παραδοσιακές εσθονικές δοξασίες.

Μετά τον Β΄ Παγκόσμιο Πόλεμο και την οριστική προσάρτηση της Εσθονίας στη Σοβιετική Ένωση, ο Λόοριτς κατέφυγε στη Σουηδία όπου συνέχισε την ακαδημαϊκή και συγγραφική του σταδιοδρομία. Κύριο χαρακτηριστικό του έργου του ήταν η εξιδανίκευση των φινοουγγρικών λαών. Απεβίωσε τον Δεκέμβριο του 1961 στην Ουψάλα.

## Πολιτικές απόψεις
Ο Λόοριτς ήταν υποστηρικτής του καθεστώτος του Κονσταντίν Πατς, τον οποίο θεωρούσε ειλικρινή πατριώτη. Λίγο καιρό μετά τον αναγκαστικό εκπατρισμό του από την Εσθονία προσπάθησε να εμπλακεί στις πολιτικές ζυμώσεις των Εσθονών εμιγκρέδων, ενώ τα επόμενα χρόνια υπήρξε επικριτικός έναντι των πολιτικών αντιπάλων του Πατς κατά την περίοδο του Μεσοπολέμου αλλά και των πολιτικών προσωπικοτήτων της χώρας που στη διάρκεια του Β΄ Παγκοσμίου Πολέμου επέλεξαν την πρόσδεση στο άρμα της ναζιστικής Γερμανίας ή της Σοβιετικής Ένωσης.

## Παραπομπές


Κατηγορία:Εσθονοί λαογράφοι
Κατηγορία:Εσθονοί γλωσσολόγοι
Κατηγορία:Εσθονοί συγγραφείς
Κατηγορία:Εσθονοί πανεπιστημιακοί
Κατηγορία:Απόφοιτοι Πανεπιστημίου του Τάρτου
Τριάκις εικοσάεδρο

Στη Στερεομετρία, το **τριάκις εικοσάεδρο** είναι ένα κυρτό πολύεδρο, που ανήκει στα καταλανικά στερεά, τα οποία είναι δυϊκά των αρχιμήδειων στερεών. Συγκεκριμένα, το τριάκις εικοσάεδρο είναι το δυϊκό του κόλουρου δωδεκάεδρου. Διαθέτει 60 έδρες σχήματος ισοσκελούς τριγώνου.

## Γεωμετρικά χαρακτηριστικά

Δεδομένου ότι οι έδρες του στερεού είναι ισοσκελή τρίγωνα, αυτό σημαίνει ότι οι ακμές του είναι δύο ειδών. Αν λάβουμε το μήκος της ακμής του δυϊκού κόλουρου δωδεκάεδρου ίσο με τη μονάδα, τότε το μήκος της μικρής ακμής του τριάκις εικοσάεδρου είναι s1 = (7 + ) και το μήκος της μεγάλης ακμής του είναι s2 = (5 + ).

Τώρα, αν θεωρήσουμε το μήκος της μικρής ακμής (s1) του στερεού ίσο με τη μονάδα, τότε ισχύουν τα εξής:

## Πηγές
*  *Weisstein, Eric W., [http://mathworld.wolfram.com/TriakisIcosahedron.html Triakis Icosahedron] στο [[MathWorld]]*

Κατηγορία:Καταλανικά στερεά
Άρπαγος

Ο **Άρπαγος** ήταν Μήδος στρατηγός που έζησε τον 6ο π.Χ. αιώνα και αρχικά υπήρξε συγγενής και έμπιστος φίλος του βασιλιά Αστυάγη. Ο Ηρόδοτος αναφέρει ότι ο βασιλιάς του ανέθεσε να σκοτώσει τον νεογέννητο εγγονό του Κύρο Β’, ο οποίος ήταν γιος της κόρης του Μανδάνης και του βασιλιά των Περσών Καμβύση Α’. Επειδή όμως ο Άρπαγος δεν πραγματοποίησε την εντολή του, εκείνος για να τον εκδικηθεί σκότωσε τον γιο του και αφού τον κάλεσε σε γεύμα, του έδωσε να φάει το κρέας του παιδιού του. Όταν ο Κύρος ενηλικιώθηκε, ο Άρπαγος τον έπεισε να επαναστατήσει εναντίον του παππού του Αστυάγη, ο οποίος μη γνωρίζοντας τίποτα έστειλε εναντίον του Κύρου στρατό με επικεφαλής τον Άρπαγο. Αυτός τότε αυτομόλησε στον Κύρο και σε νέα μάχη που ακολούθησε νίκησε και αιχμαλώτισε τον Αστυάγη. Στη συνέχεια και γύρω στο 540 π.Χ. διορίστηκε στρατηγός των Περσών και κυρίευσε, για λογαριασμό του Κύρου, τις ιωνικές πόλεις της Μικράς Ασίας. 

## Παραπομπές


## Εξωτερικοί σύνδεσμοι

* Ηρόδοτος, Ἱστορίαι (1.114.1-1.119.7) από την Ψηφιακή Βιβλιοθήκη της Αρχαίας Ελληνικής Γραμματείας

Κατηγορία:Αχαιμενίδες σατράπες
Σελίνα Γκονζάλες

Η **Σελίνα Γκονζάλες Σαμόρα** (1929 - 2015) ήταν κουβανή τραγουδίστρια. Τραγούδησε ως επί το πλείστον μούζικα καμπεσίνα, την παραδοσιακή μουσική της Κούβας. Γνώρισε τεράστια επιτυχία με το τραγούδι της *Σάντα Μπάρμπαρα* και με το "Yo soy el punto cubano".

Στα 16 της η Σελίνα γνωρίστηκε με τον Ροϊτίλιο Ντομίνγκεζ στο Σαντιάγο ντε Κούβα. Παντρεύτηκαν και έγιναν ντουέτο, μέχρι το το 1971 που πέθανε ο Ροϊτίλιο.. Το 1948 γνώρισαν δημοτικότητα στο ραδιόφωνο, κινηματογράφο και στην τηλεόραση. Έκαναν συναυλία στη Νέα Υόρκη με φίρμες όπως ο Beny Moré και Barbarito Diez. Το 1964 η Σελίνα ακολούθησε προσωπική καριέρα, ενώ εμφανίστηκε και με τον γιο της Λάζαρο, και τον *Campo Alegre*. 

## Δισκογραφία
* *La Rica Cosecha*
* *Desde la Habana te Traigo*
* *Cincuenta Años... Como una Reina*

## Παραπομπές


Κατηγορία:Λήμματα που χρειάζονται παραπομπές
Κατηγορία:Κουβανοί μουσικοί
Κατηγορία:Κουβανοί τραγουδιστές
Λέοπολντ ντε Μπόρμαν

Ο **Λέοπολντ ντε Μπόρμαν** (*[[γαλλικά]] : Léopold de Borman*) (21 Μαρτίου 1909 - 9 Μαρτίου 1979)  ήταν Βέλγος αθλητής της αντισφαίρισης.

Ήταν γιος των Βέλγων πρωταθλητών της αντισφαίρισης Πολ ντε Μπόρμαν και Αν ντε Μπόρμαν, αδέλφια του, επίσης πρωταθλήτριες στην αντισφαίριση, ήταν η Ζενεβιέβ και η Μιριάμ. Παντρεύτηκε στις 14 Απριλίου 1937 την Ζορζέτ ντε Τοράν (1910-1994).

Στο Βελγικό πρωτάθλημα ήταν πρώτος στο απλό τις χρονιές 1929, 1930 και το 1931, στο διπλό αντρών το 1929, 1931, 1935, 1936, 1939, 1941 και το 1950. Στο διπλό μεικτό ήταν τις χρονιές 1930, 1937, 1939, 1941, και το 1945.

Στο Κύπελλο Ντέιβις αγωνίστηκε με το Βέλγιο το 1931, 1932, 1933, 1934, 1935, 1936, 1937, 1938, και το 1939 έχοντας ρεκόρ 14 νίκες και 11 ήττες.

## Παραπομπές


Κατηγορία:Βέλγοι αθλητές της αντισφαίρισης
Κατηγορία:Ρόγιαλ Λέοπολντ κλαμπ Βρυξελλών
Βραβείο

**Βραβείο** είναι ένα έπαθλο που δίνεται σε ένα άτομο, μια ομάδα ανθρώπων ή μια οργάνωση που θα αναγνωρίσει και θα ανταμείψει ενέργειες ή επιτεύγματα. Τα επίσημα βραβεία συχνά περιλαμβάνουν χρηματικές ανταμοιβές καθώς και τη φήμη που έρχεται μαζί τους. Ορισμένα βραβεία συνδέονται επίσης με εξωφρενικές τελετές απονομής, όπως τα βραβεία της Ακαδημίας.

Τα βραβεία δίδονται επίσης για τη δημοσιοποίηση αξιοσημείωτης ή παραδειγματικής συμπεριφοράς και για την παροχή κινήτρων για βελτιωμένα αποτελέσματα και ανταγωνιστικές προσπάθειες. Σε γενικές γραμμές, τα βραβεία θεωρούνται θετικά και οι νικητές τους θαυμάζονται. Ωστόσο, πολλά βραβεία, ειδικά τα πιο διάσημα, έχουν συχνά προκαλέσει διαμάχη και ζήλια.

Ειδικοί τύποι βραβείων περιλαμβάνουν:
* Βραβείο ανικανότητας: τυπικά απονέμεται ως αστείο ή προσβολή σε όποιον τελείωσε τελευταίος (π.χ. βραβείο ξύλινου κουταλιού).
* Βραβείο παρηγοριάς: ένα βραβείο που δίνεται σε όσους δεν κερδίζουν, αλλά αναγνωρίζονται (τουλάχιστον).
* Ιεραρχικά βραβεία, όπου το καλύτερο βραβείο είναι το "πρώτο βραβείο", το "μεγάλο βραβείο" ή το "χρυσό μετάλλιο". Τα δευτερεύοντα βραβεία είναι "δεύτερο βραβείο", "τρίτο βραβείο" κλπ. Ή "πρώτος επιλαχόντα" και "δεύτερος επιλαχόντα" κλπ. Ή "αργυρό μετάλλιο" και "χάλκινο μετάλλιο". (Σε μερικούς διαγωνισμούς, το "μεγάλο βραβείο" είναι πιο επιθυμητό από το "πρώτο βραβείο").
* Αγοραστικό βραβείο ή βραβείο απόκτησης: ένα χρηματικό έπαθλο που δόθηκε σε διαγωνισμό τέχνης σε αντάλλαγμα για τη νικήτρια εργασία.
* Σχολικό βραβείο: Είναι σχολικός τίτλος. Απονέμεται στον μαθητή με τον υψηλότερο μέσο όρο στο τμήμα του. 

## Παραπομπές



## Δείτε επίσης
* Ανταγωνισμός 
* Μετάλλιο

## Εξωτερικοί σύνδεσμοι
Αν Τσολ-σου

Ο **Αν Τσολ-σου** (Χάνγκουλ: 안철수 (Ahn Cheol-soo), 26 Φεβρουαρίου 1962) είναι ο νοτιοκορεάτης πολιτικός, γιατρός, και προγραμματιστής υπολογιστών. Έλαβε το χρίσμα του «Κόμμα του Λαού» (국민의당, People's Party) για τις νοτιοκορεατικές προεδρικές εκλογές του 2017.

## Παραπομπές


## Εξωτερικοί σύνδεσμοι
* 

Κατηγορία:Νοτιοκορεάτες πολιτικοί
Μουν Τζε-ιν

Ο **Μουν Τζε-ιν** (χάνγκουλ: 문재인, *Moon Jae-in*, 24 Ιανουαρίου 1953-) είναι Νοτιοκορεάτης πολιτικός και ο 12ος πρόεδρος της Νότιας Κορέας από το 2017 έως το 2022. Έλαβε το χρίσμα του Δημοκρατικού Κόμματος της Κορέας (더불어민주당) για τις νοτιοκορεατικές προεδρικές εκλογές του 2017.

## Παιδικά χρόνια και εκπαίδευση
Γεννημένος στο Γκοτζέ, στη Νότια Κορέα, ο Μουν Τζε-ιν ήταν το πρώτο από τα πέντε παιδιά του πατέρα του Μουν Γιονγκ-χιούνγκ και της μητέρας του Κανγκ Χαν-οκ. Οι γονείς του ήταν πρόσφυγες από την Επαρχία Νότιου Χάμγκιουνγκ (σήμερα αποτελεί μέρος της Βόρειας Κορέας), οι οποίοι εγκατέλειψαν το Χούνγκναμ κατά τη διάρκεια της εκκένωσης του Χουνγκνάμ.

Τελικά, η οικογένεια του εγκαταστάθηκε στο Μπούσαν και ο Μουν σπούδασε στο Λύκειο Κιουνγκνάμ. Σπούδασε στο Πανεπιστήμιο Κιουνγκχί όπου ειδικεύτηκε στη νομική. Συνελήφθη, καταδικάστηκε και φυλακίστηκε και απεβλήθη από το πανεπιστήμιο μετά αφότου οργάνωσε μια φοιτητική διαδήλωση κατά του Συντάγματος Γιουσίν. Αργότερα, υπηρέτησε στο στρατό και έγινε μέλος των Ειδικών Δυνάμεων της Νότιας Κορέας, και έλαβε μέρος στην "Επιχείρηση Πολ Μπάνγιαν" κατά τη διάρκεια του ατυχήματος της δολοφονίας δύο αξιωματούχων του Αμερικανικού στρατού από Νοτιοκορεάτες στρατιώτες.

Μετά την απόλυσή του, πέρασε τις εξετάσεις για το δικηγορικό σώμα και μπήκε στο Ινστιτούτο Δικηγορικής Έρευνας και Εκπαίδευσης. Αποφοίτησε δεύτερος στην τάξη του αλλά δεν έγινε δικαστής η κυβερνητικός κατήγορος λόγω του ακτιβισμού του κατά της δικτατορίας Γιουσίν υπό τον Παρκ Τσουνγκ Χι, όταν ήταν φοιτητής. Ο Μουν επέλεξε να γίνει δικηγόρος.

## Καριέρα

### Δικηγόρος ανθρωπίνων δικαιωμάτων
Αφότου έγινε δικηγόρος, συνεργάστηκε και εργάστηκε με τον μελλοντικό πρόεδρο Ρο Μού-χιον στη δεκαετία του 1980. Μαζί με τον Ρο, ανέλαβε υποθέσεις που σχετίζονταν με τα ανθρώπινα δικαιώματα και τα δικαιώματα των πολιτών, υπερασπίζοντας τους φοιτητές και τους ακτιβιστές εργατικών δικαιωμάτων που καταδικάστηκαν για την αντίθεση στο τότε στρατιωτικό καθεστώς της Κορέας. Ήταν φίλοι μέχρι την αυτοκτονία του Ρο το 2009.

Ήταν μέλος του Μινμπιούν και πρόεδρος των Ανθρωπίνων Δικαιωμάτων στο Δικηγορικό Σώμα του Μπούσαν.

### ''Χάνκγιουρεχ''
Ήταν ιδρυτικό μέλος της προοδευτικής Νοτιοκορεατικής εφημερίδας Χάνκγιουρεχ το 1988.

## Εκλογική ιστορία

## Προσωπική ζωή

### Οικογένεια
Ο Μουν παντρεύτηκε την Κιμ Τζουνγκ-σουκ, μια τραγουδίστρια από το πανεπιστήμιο που σπούδασε. Αυτός και η Κιμ έχουν αποκαλύψει σε διάφορες Κορεατικές τηλεοπτικές εκπομπές ότι ο Μουν γνώρισε τη σύζυγό του όταν ήταν ακτιβιστής στα φοιτητικά του χρόνια.

### Θρησκεία
Σήμερα είναι ο δεύτερος Ρωμαιοκαθολικός ηγέτης της χώρας μετά από τον πρώην πρόεδρο Κιμ Ντε-γιουνγκ, και το βαφτιστικό (ή Χριστιανικό) όνομά του είναι "Τιμόθεος".

### Ψευδώνυμο
Επίσης, αποκαλείται "Σκοτεινός Βασιλιάς" (χάνγκουλ: 명왕, χάντσα: 冥王, μεταγραφή στο λατινικό αλφάβητο: *Myeong-wang*) στην Κορέα, επειδή θυμίζει τον Silvers Rayleigh, έναν χαρακτήρα από την Ιαπωνική σειρά μάνγκα *[[One Piece]]*.

## Παραπομπές


Μουν τζε ιν
Χονγκ Τζουν-πιο

Ο **Χονγκ Τζουν-πιο** (Χάνγκουλ: 홍준표, 5 Δεκεμβρίου 1954) είναι Νοτιοκορεάτης πολιτικός, πρώην εισαγγελέας και εν ενεργεία δήμαρχος της πόλης Ντέγκου. Παλαιότερα είχε διατελέσει κυβερνήτης της επαρχίας Γκιόνγκσανγκναμ-ντο και πεντφορές μέλος της Εθνοσυνέλευσης. Έλαβε το χρίσμα του «Liberty Korea Party» για τις νοτιοκορεατικές προεδρικές εκλογές του 2017, στις οποίες έλαβε τη δεύτερη θέση.

## Παραπομπές



Κατηγορία:Νοτιοκορεάτες πολιτικοί
Ζενεβιέβ ντε Μπόρμαν

Η **Ζενεβιέβ ντε Μπόρμαν** (*Geneviève de Borman*) (19 Φεβρουαρίου 1908 - 22 Σεπτεμβρίου 2010) ήταν Βελγίδα πρωταθλήτρια της αντισφαίρισης.

Ήταν από οικογένεια πρωταθλητών της αντισφαίρισης, γονείς της ήταν οι Πολ ντε Μπόρμαν και η Αν ντε Μπόρμαν, αδέλφια της ο Λέοπολντ και η Μιριάμ. Ήταν παντρεμένη με τον Βίκτορ Sauvage κι είχαν παιδιά τους Ζαν, Μπαλντουίν, και Γκι.

Στο πρωτάθλημα Βελγίου ήταν πρωταθλήτρια Τζούνιορς το 1923 και το 1924. Πρωταθλήτρια στο διπλό γυναικών το 1925 με συμπαίκτρια τη μητέρα της, το 1927 και το 1932. Στο διπλό μεικτό ήταν πρώτη το 1930 με συμπαίκτη τον αδελφό της Λέοπολντ.

## Παραπομπές


Κατηγορία:Βελγίδες αθλήτριες της αντισφαίρισης
Κατηγορία:Ρόγιαλ Λέοπολντ κλαμπ Βρυξελλών
Βραβείο Καλίνγκα

[thumb|[Λουί ντε Μπρολί, ο πρώτος αποδέκτης του Βραβείου]]
Το **Βραβείο Καλίνγκα για την εκλαΐκευση της Επιστήμης** είναι βραβείο που απονέμεται ετησίως από την Εκπαιδευτική Επιστημονική και Πολιτιστική Οργάνωση των Ηνωμένων Εθνών («Ουνέσκο», UNESCO) για εξαιρετική ικανότητα στην παρουσίαση επιστημονικών θεμάτων στο ευρύ κοινό. Θεσμοθετήθηκε το 1952, μετά από δωρεά του Ινδού πολιτικού Μπίτζου Πατνάικ (Biju Patnaik), ιδρυτή και πρόεδρο του Ιδρύματος Καλίνγκα στην Ινδία.

## Περιγραφή
Το τιμώμενο πρόσωπο πρέπει να έχει επιδείξει, κατά τη διάρκεια μιας εξέχουσας σταδιοδρομίας ως συγγραφέας, συντάκτης, ομιλητής, παραγωγός (ή σκηνοθέτης ή παρουσιαστής) ταινιών ή ραδιοτηλεοπτικών προγραμμάτων, ταλέντο στην παρουσίαση της επιστήμης ή της τεχνολογίας στον μέσο άνθρωπο. Πρέπει ακόμα να έχει επιδιώξει να τονίζει τη διεθνή σημασία της επιστήμης και της τεχνολογίας, και τη συνεισφορά τους στη βελτίωση της διαβιώσεως, στον εμπλουτισμό της πολιτιστικής κληρονομιάς των εθνών, και στην επίλυση προβλημάτων που αντιμετωπίζει η ανθρωπότητα. Πολλοί από όσους τιμήθηκαν με το βραβείο ήταν επιστήμονες, ενώ άλλοι ήταν δημοσιογράφοι, εκπαιδευτικοί ή συγγραφείς.

Το κάθε κράτος-μέλος της UNESCO έχει το δικαίωμα να προτείνει έναν μόνο υποψήφιο για το βραβείο μέσω της εθνικής επιτροπής του για την UNESCO, μετά από προτάσεις των εθνικών επιστημονικών ενώσεων, ή ενώσεων συγγραφέων επιστήμης. Υποψηφιότητες από μεμονωμένους ιδιώτες δεν γίνονται αποδεκτές.

Ο νικητής επιλέγεται από τον γενικό διευθυντή της UNESCO μετά από προτάσεις μιας τετραμελούς κριτικής επιτροπής διορισμένης από τον ίδιο. Τρία μέλη της επιτροπής, προερχόμενα από τρεις διαφορετικές χώρες επιλέγονται με βάση την ισόρροπη γεωγραφική κατανομή και το τέταρτο μετά από σύσταση του Ιδρύματος Καλίνγκα.

Το Βραβείο Καλίνγκα απονέμεται κατά τον εορτασμό της Παγκόσμιας Ημέρας Επιστήμης τις μονές χρονολογίες (2013, 2015, κλπ.) και στο Νέο Δελχί τις ζυγές. Ο τιμώμενος παίρνει το ποσό των 20 χιλιάδων αμερικανικών δολαρίων και ένα ασημένιο μετάλλιο «Άλμπερτ Αϊνστάιν» της UNESCO. Επιπλέον, ταξιδεύει στην Ινδία επί δύο έως τέσσερις εβδομάδες ως προσκεκλημένος της ινδικής κυβερνήσεως. Στις ζυγές χρονολογίες, ο αποδέκτης του Βραβείου ταξιδεύει στην πόλη όπου εορτάζεται η Παγκόσμια Ημέρα Επιστήμης ως προσκεκλημένος της UNESCO.

## Τιμημένοι με το Βραβείο Καλίνγκα
Οι ακολουθοι άνθρωποι έχουν τιμηθεί με το Βραβείο:

## Στατιστική
Μέχρι το 2015 το Βραβείο Καλίνγκα είχε απονεμηθεί σε 67 ανθρώπους από 23 χώρες. Από αυτούς, οι 61 ήταν άνδρες και οι 5 γυναίκες (λιγότερο από 8%). Οι 7 από τους 67 έχουν τιμηθεί και με Βραβείο Νόμπελ. Η χώρα με τους περισσότερους νικητές είναι (ως το 2015) το Ηνωμένο Βασίλειο με 10 και ακολουθούν οι ΗΠΑ με 9. 

## Δείτε επίσης
* Εκλαΐκευση της επιστήμης
* Επιστημονική δημοσιογραφία

## Παραπομπές


## Εξωτερικοί σύνδεσμοι
* 
* 

Καλινγκα
Μιριάμ ντε Μπόρμαν

Η **Μιριάμ Λέιλε Ανδρίν Βικτορίνη Γκισλιάνε ντε Μπορμάν** (*[[γαλλικά]] : Μyriam Leyle Adrinne Victorine Ghisliane de Borman*) (Μπάτερσι, Αγγλία, 23 Μαΐου 1915 - 1975) ήταν Βελγίδα πρωταθλήτρια της αντισφαίρισης. Αθλήτρια του *Λέοπολντ Κλαμπ Βρυξελλών*.

Ήταν από γνωστή οικογένεια του Βελγίου, όλοι πρωταθλητές της αντισφαίρισης, γονείς της ήταν οι Πολ ντε Μπόρμαν και η Αν ντε Μπόρμαν, αδέλφια της ο Λέοπολντ και η Ζενεβιέβ, ήταν παντρεμένη με τον Αντρέ βαν Κούτσεμ (* André Van Cutsem*).

Στο πρωτάθλημα Βελγίου ήταν πρώτη στο απλό τις χρονιές 1937, 1947, 1948, 1949 και το 1950, στο διπλό γυναικών ήταν πρώτη το 1934, 1936, 1937, 1943, 1946, 1947, 1948, 1949, 1951 και με συμπαίκτρια την Κριστιάν Μερκελίς το 1953, 1954, 1955, 1956, 1957, και το 1958. Στο διπλό μεικτό ήταν πρώτη το 1937 με συμπαίκτη τον αδελφό της Λέοπολντ, το 1942, 1943, 1946, και το 1950.

Συμμετείχε στο Ρολάν Γκαρός το 1947 και το 1949, το 1950 της απονεμήθηκε το ασημένιο μετάλλιο αξίας για την προσφορά της στην αντισφαίριση. 

## Παραπομπές


Κατηγορία:Βελγίδες αθλήτριες της αντισφαίρισης
Κατηγορία:Ρόγιαλ Λέοπολντ κλαμπ Βρυξελλών
Αγία Χαριτίνη

Η **Αγία Χαριτίνη** είναι Αγία της Ορθόδοξης Εκκλησίας, η οποία τιμά τη μνήμη της στις 5 Οκτωβρίου. 

## Βίος
Η Αγία Χαριτίνη από την Αμισό του Πόντου έζησε στα χρόνια του Διοκλητιανού (284-305). Από μικρή ηλικία έμεινε ορφανή και την μεγάλωσε σαν πραγματική κόρη του ένας επιφανής, ευσεβής Xριστιανός που λεγόταν Κλαύδιος. Ήταν ευφυής νέα, με φλογερή πίστη, η οποία είχε κατορθώσει να οδηγήσει πολλούς ανθρώπους στην οδό του Ιησού Χριστού. 

Γύρω στο 303 με 304 την κατήγγειλαν στον έπαρχο Δομετιανό ως Xριστιανή. Ακολούθησε ανάκριση, όπου από την αρχή και χωρίς ενδοιασμούς ομολόγησε την πίστη της στον Χριστό. Στη συνέχεια υποβλήθηκε σε φριχτά βασανιστήρια, χωρίς όμως αποτέλεσμα, διότι η Αγία τα ξεπέρασε -σύμφωνα με τις διηγήσεις- με θαυμαστό τρόπο. Στο τέλος εμφανίστηκε απείραχτη, με επουλωμένα τα τραύματα, μπροστά στον έπαρχο, για να του αποδείξει τη δύναμη της πίστης. Τότε εκείνος διέταξε νέα βασανιστήρια και στη συνέχεια να την πάνε σε πορνείο. Η Χαριτίνη προσευχήθηκε στο Θεό για να την απαλλάξει από την τρομερή αυτή δοκιμασία, δηλ. του να ασελγήσουν στο κορμί της. Εκείνος την άκουσε καλώντας την ψυχή της κοντά του. Το σώμα της Αγίας πετάχτηκε στη θάλασσα, αλλά εκβράστηκε στην ακτή με θαυματουργό τρόπο, οπότε το παρέλαβε ο Κλαύδιος και το έθαψε.

## Μαρτύριο και θαύματα
Σύμφωνα με τα καταγεγραμμένα στα συναξάρια, ο Κλαύδιος, που ήταν υποχρεωμένος να υπακούσει στην εντολή για ανάκριση, άρχισε να θρηνεί για τα σκληρά βασανιστήρια που την περίμεναν. Η Χαριτίνη φέρεται να του είπε «Μη λυπήσαι, κύριέ μου, αλλά μάλλον να χαίρεις, γιατί εγώ αξιώνομαι να γίνω θυσία ευάρεστη στον Θεό». Ο Κλαύδιος φέρεται να της απάντησε: «Γυναίκα του σπιτιού μου και δούλη του Θεού, θυμήσου με, όταν θα είσαι κοντά στον επουράνιο Βασιλέα».
 
Στην ανάκριση της ξύρισαν το κεφάλι, όμως το κεφάλι της γέμισε πάλι μαλλιά. Έπειτα απόθεσαν στο κεφάλι της σε αναμμένα κάρβουνα, έχυσαν από πάνω ξύδι και έκαιγαν τα πλευρά της με αναμμένες λαμπάδες. Ύστερα της έδεσαν πέτρα στο λαιμό την έριξαν στη θάλασσα, όμως και πάλι ο Θεός την έσωσε. Με την προσευχή της, η Χαριτίνη, όταν διατάχτηκε να πάει σε πορνείο, παρέδωσε την ψυχή της στον Θεό και λυτρώθηκε από τη δοκιμασία.

Ιερά Λείψανα: Αποτμήματα του Ιερού Λειψάνου της Αγίας βρίσκονται στις Μονές Κύκκου Κύπρου και Ιερουσαλήμ Βοιωτίας.

## Δείτε επίσης
*Αγία Μαρίνα η Μεγαλομάρτυς
## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 4ου αιώνα
Κατηγορία:Γυναίκες στη Βυζαντινή Αυτοκρατορία
Ρόγιαλ Λέοπολντ κλαμπ Βρυξελλών

Η **Ρόγιαλ Λέοπολντ κλαμπ Βρυξελλών** (*[[γαλλικά]] : Royal Léopold Club*) είναι αθλητικός σύλλογος του Βελγίου που δραστηριοποιείται στα αθλήματα της αντισφαίρισης και του Χόκεϊ σε χόρτο.

Ιδρύθηκε το 1893 με χρώματα, κόκκινο και άσπρο, και πήρε το όνομα του Λεοπόλδου Β΄ βασιλιά του Βελγίου. Διαθέτει εγκαταστάσεις με 26 γήπεδα αντισφαίρισης, τα 14 χωμάτινα, και 2 γήπεδα χόκεϊ σε χόρτο. Ανάμεσα σε αυτούς που διετέλεσαν πρόεδροι στην ομάδα ήταν και οι Πολ ντε Μπόρμαν, από τους ιδρυτές, και ο Φιλίπ Βασέ την περίοδο 1983-1994 και σε εποχή που ο σύλλογος κινδύνευε με πτώχευση.

Το τμήμα αντισφαίρισης ήταν πρωταθλήτρια Βελγίου στο διασυλλογικό αντρών το 1911, 1914, 1919, 1920, 1921, 1922, 1923, 1924, 1928, 1929, 1941, 1942, 1943, 1947, 1948, 1949, 1950, 1952, 1953, 1954, 1955, 1956, 1957, 1958, 1962, 1963, 1979, 1981.

Πρωταθλήτρια διασυλλογικού πρωταθλήματος Βελγίου στις γυναικών το 1934, 1937, 1938, 1947, 1948, 1949, 1950, 1951, 1952, 1953, 1954, 1955, 1956, 1957, 1958, 196, 1965, 1972, 1973, 1974, 1975, 1975, 1979.

Το τμήμα Χόκεϊ σε χόρτο έχει κατακτήσει στους άντρες τον τίτλο του πρωταθλητή Βελγίου το 1922, 1923, 1928, 1939, 1951, 1952, 1959, 1960, 1961, 1965, 1966, 1967,1968, 1969, 1970, 1971, 1972, 1973, 1974, 1988, 1989, 1991, 1992, και το 2002.

## Παραπομπές


Κατηγορία:Αθλητικοί σύλλογοι Βελγίου

Κατηγορία:Σύλλογοι αντισφαίρισης
Κατιούσα (τραγούδι)

Η **Κατιούσα** (ρωσικά: *Катю́ша* —Κατερίνα, υποκοριστικό της Αικατερίνης στα ρωσικά: *Екатерина*) είναι δημοφιλές ρωσικό (σοβιετικό) πολεμικό τραγούδι, που γράφτηκε το 1938, σε σύνθεση Ματβέι Μπλάντερ και σε στίχους Μιχαήλ Ισακόφσκι. Το κομμάτι έγινε ιδιαίτερα γνωστό κατά τη διάρκεια του Δευτέρου Παγκοσμίου Πολέμου, όπου χρησιμοποιούταν για να εξυψώσει το ηθικό των στρατιωτών που μάχονταν για την πατρίδα. Πρώτη το ερμήνευσε η Βαλεντίνα Μπατίσεβα, με τους Γκεόγρκι Βιογκράντοφ και Βζεβόλοντ Τιουτούνικ, με την ορχήστρα του Κνουσέφτσκι, στις 28 Νοεμβρίου του 1938. Ενώ έχουν ακολουθήσει κι άλλοι Ρώσοι ερμηνεύτριες όπως η Λίντια Ρουσλάνοβα, ο Ιβάν Ρεμπρόφ και ο Ιωσήφ Κομπζόν, μεταξύ πολλών άλλων τραγουδιστών.

Ωστόσο, πριν την αυθεντική του εκτέλεση, το τραγούδι τραγουδιόταν από μαθήτριες σχολείων της Μόσχας, προς τους στρατιώτες που πήγαιναν να πολεμήσουν εναντίον της Ναζιστικής Γερμανίας, τον Ιούλιο του 1941. Το τραγούδι μιλάει για μία κοπέλα που τραγουδά, κρατώντας στα χέρια της τα γράμματα του αγαπημένου της, ο οποίος βρίσκεται στο μέτωπο. Ένα από τα θέματα του τραγουδιού είναι ότι όσο η αγαπημένη του τον αγαπά εκείνος θα έχει τη δύναμη να μάχεται για τον λαό και την πατρίδα. Πιθανώς ο προωθητής πυραύλων του Κόκκινου Στρατού να πήρε το όνομά του από αυτό το τραγούδι.

Το κομμάτι αυτό έχει μεταφερθεί σε πολλές άλλες γλώσσες.  Το 1943, οι Ιταλοί παρτιζάνοι το τραγουδούσαν υπό τους στίχους Φελίτσε Κατσιόνε. Ο τίτλος του ήταν *Fischia il vento* και έγινε ένα από τα πιο δημοφιλή τραγούδια των ανταρτών μαζί με το *[[Bella ciao|Bella Ciao]]* και το *La Brigata Garibaldi*. Το τραγούδι, επίσης, τραγουδήθηκε από τους Έλληνες αντάρτες, κατά τη διάρκεια του Εμφυλίου Πολέμου του 1946-1949, με τίτλο *[[Ύμνος του ΕΑΜ|Ο Ύμνος του ΕΑΜ]]*  

## Παραπομπές


## Εξωτερικοί σύνδεσμοι
*Катюша / Katyusha — Lyrics and MP3 song, στο Marxists Internet Archive
*Article about the song 

Κατηγορία:Τραγούδια του 1938
Κατηγορία:Τραγούδια του Β' Π.Π.